Aleksandar Trifunović

Aleksandras Trifunovičius (g. 1967 m. gegužės 30 d.) – Serbijos krepšinio treneris, nuo 2007 m. vasario 14 d. vadovavęs Vilniaus „Lietuvos ryto“ komandai. Po 2007–2008 m. LKL sezono sutartis su juo nebuvo pratęsta. Nuo 2006 m. lapkričio iki 2007 m. vasario 14 d. A. Trifunovičius dirbo Vilniaus „Lietuvos ryto“ trenerio Zmago Sagadino asistentu, tačiau kai slovėnas buvo atleistas, perėmė klubo vadovavimą.

 Biografija 
A. Trifunovičius anksčiau buvo krepšininkas. Didžiąją karjeros dalį rungtyniavo „Zadar“ ir Belgrado „Crvena Zvezda“ komandose. 1993 ir 1994 m. tapo Jugoslavijos čempionu.

A. Trifunovičius sužaidė ir keliolika rungtynių , tačiau dėl įvairių priežasčių nedalyvavo nei 1992 m. Barselonos olimpiadoje nei 1995 m. Europos čempionate.

Baigęs žaidėjo karjerą A. Trifunovičius keletą metų dirbo „Crvena Zvezda“ komandos trenerio asistentu, o 2004–2005 m. buvo vyriausiasis šios komandos treneris. Jo vadovaujama Belgrado komanda buvo vienintelė tais metais įveikusi „Lietuvos rytą“ ULEB taurės grupės varžybose.

2006 m. vasarą treneris buvo sulaukęs pasiūlymo treniruoti Serbijos jaunimo rinktinę, tačiau vėliau Serbijos krepšinio federacija savo pasiūlymą atsiėmė.

2008 m. birželio 6 d. pasirašė sutartį su Atėnų „Panionios“ klubu.http://www.krepsinis.net/news.php?news_id=79933&comment=y&page=2 2009 m. liepos 11 d. persikėlė į Rusiją. 2009 m. gruodžio 27 d. sugrįžo į Serbiją ir treniravo Belgrado „Crvena Zvezda“ krepšininkus.http://www.eurocupbasketball.com/ulebcup/home/on-court/transactions/eurocup-2009-10/i/64081/3695/crvena-zvezda-trifunovic-to-coach 

2010 m. spalio 11 d. buvo paskirtas Vilniaus „Lietuvos ryto“ vyr. treneriu.http://sportas.delfi.lt/eurobasket2003/lietuvos-ryta-treniruos-atrifunovicius-ir-dmaskoliunas.d?id=37399179 2011 m. balandžio 11 d. buvo atleistas iš „Lietuvos ryto“ vyr. trenerio pareigų.http://www.krepsinis.net/a-trifunovicius-atleistas-is-lietuvos-ryto-vyr-treneriu-paskirtas-d-maskoliunas-170230.html

2011 m. spalio 31 d. pasirašė sutartį iki sezono pabaigos su Kauno „Žalgirio“ klubu.http://sportas.delfi.lt/basketball/atrifunovicius-naujasis-kauno-zalgirio-strategas.d?id=51279699

A. Trifunovičius yra vedęs. Sūnus Urošas Trifunovičius – krepšininkas.

 Trenerio karjera 

 2002–2004 m. Belgrado „Crvena Zvezda“
 2006–2007 m. Vilniaus „Lietuvos ryto“ vyr. trenerio asistentas
 2007 m. Vilniaus „Lietuvos ryto“ vyr. treneris
 2007–2008 m. Vilniaus „Lietuvos ryto“ vyr. trenerio asistentas
 2008–2009 m. Atėnų „Panionios“ vyr. treneris
 2009 m. Sankt Peterburgo „Spartak“ vyr. treneris
 2009–2010 m. Atėnų „Panionios“ vyr. treneris
 2010–2011 m. Vilniaus „Lietuvos ryto“ vyr. treneris
 2011–2012 m. Kauno „Žalgirio“ vyr. treneris
 2013–2015 m. Astanos „Astana“ vyr. treneris

 Pasiekimai 

 1993 ir 1994 m. Jugoslavijos čempionas
 2007 m. LKF taurės vicečempionas
 2007 m. ULEB taurės vicečempionas
 2007 m. BBL čempionas
 2007 m. LKL vicečempionas

 Šaltiniai 

Trifunovic, Aleksandr
Trifunovic, Aleksandr